Toisen maailmansodan jälkeen Manner-Kreikassa käytiin vuosina 1946–1949 sisällissota, joka ei levinnyt Kreetalle saakka. Muun muassa tämän vuoksi Kreeta on nykyisin Kreikan vauraimpia alueita; maailmansodan jälkeinen jälleenrakentaminen voitiin aloittaa siellä aikaisemmin. Työpaikkoja maataloudesta on siirtynyt matkailualalle, ja saaren kokonaistyöttömyys on vähentynyt.